SAWAD ดีดบวก 4% คลายกังวลหลังผถห.ใหญ่ควัก 215 ลบ.ซื้อหุ้นเพิ่ม เชื่อมั่นธุรกิจโต!
SAWAD ดีดบวก 4% คลายกังวลหลังผถห.ใหญ่ควัก 215 ลบ.ซื้อหุ้นเพิ่ม เชื่อมั่นธุรกิจโต! โดยล่าสุด ณ เวลา 10.04 น. อยู่ที่ระดับ 35.75 บาท เพิ่มขึ้น 1.50 บาท หรือ 4.38% สูงสุดที่ระดับ 36.25 บาท ต่ำสุดที่ระดับ 35.25 บาท ด้วยมูลค่าการซื้อขาย 377.24 ล้านบาท
17 พ.ค. 2561

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10.04 น. อยู่ที่ระดับ 35.75 บาท เพิ่มขึ้น 1.50 บาท หรือ 4.38% สูงสุดที่ระดับ 36.25 บาท ต่ำสุดที่ระดับ 35.25 บาท ด้วยมูลค่าการซื้อขาย 377.24 ล้านบาท

ทั้งนี้ ราคาหุ้น SAWAD ปรับตัวขึ้นแรงหลังจากถูกแรงเทขายอย่างหนักวานนี้ (16 พ.ค.61) โดยคาดว่าปัจจัยที่ทำให้ราคาดีดตัวขึ้นวันนี้หลังจากมีการรายงานข่าว นางสาวดวงใจ แก้วบุตตา กรรมการและผู้ถือหุ้นใหญ่ได้เข้าซื้อหุ้น SAWAD เพิ่มจำนวน 5,745,000 ล้านหุ้น ราคาเฉลี่ย 37.45 บาทต่อหุ้น คิดเป็นมูลค่า 215.15 ล้านบาท เนื่องจากยังเชื่อมั่นในปัจจัยพื้นฐานของบริษัทว่ายังมีอัตราการเติบโตต่อเนื่อง
“ยืนยันว่าศรีสวัสดิ์ คอร์ปอเรชั่น ยังเติบโตต่อเนื่อง ทำธุรกิจอย่างระมัดระวัง และตัวเลข NPL ก็สามารถบริหารจัดการได้ ส่วนผลประกอบการไตรมาส 1/61 ที่ออกมานั้นตัวเลขกำไรต่ำกว่าความเป็นจริงเกิดจากการปรับปรุงทางบัญชี ส่วนผลการดำเนินงานจริงยังโตต่อเนื่อง” นางสาวดวงใจ กล่าว
ตามการรายงานข่าวก่อนหน้านี้ : บิ๊ก SAWAD เก็บหุ้นเข้าพอร์ต 5.7 ล้านหุ้นฟื้นความเชื่อมั่น ย้ำพื้นฐานแน่น-ผลงานยังโต!
อนึ่ง น.ส.ดวงใจ แก้วบุตตา เป็นผู้ถือหุ้นอันดับ 3 มีจำนวนหุ้นที่ถืออยู่ที่ 68,694,593 หุ้น หรือคิดเป็น 6.32%
โครงสร้างผู้ถือหุ้นอันดับ 1-5 มีดังนี้